Pavúkovce

Pavúkovce (Arachnoidea alebo Arachnida) sú trieda podkmeňa klepietkavce. Sú to primárne suchozemské živočíchy s telom pôvodne deleným na hlavohruď a bruško. Jednotlivé časti tela však môžu rôzne zrastať a u odvodených typov môže byť segmentácia tela úplne potlačená, ale u končatín ostáva vždy zachovaná. Hrudné končatiny už nie sú nikdy dvojvetvové, no hlavové prívesky (chelicery a pedipalpy) majú väčšinou odvodenú dvojvetvovú stavbu. Pedipalpy už nemajú charakter nôh – sú premenené na uchopovací (klieštiky), hmatový alebo kopulačný aparát. Bruškové končatiny úplne zanikajú, no u pavúkov ich modifikáciou vznikajú snovacie bradavky. Pavúkovce sú pôvodne mäsožravé živočíchy s častým extrasomatickým trávením. Stavba tela u rôznych pavúkovcov je dosť rozdielna. Trieda sa obyčajne delí na 8 radov. Počet popísaných druhov sa
približuje číslu 80 000.

Systematika 
trieda: pavúkovce (Arachnoidea/Arachnida)
 rad: šťúry (Scorpion(o)idea)
 rad: hmatonožce (Pedipalpi)
 rad: šťúrovky (Palpigradi)
 rad: pavúky (Araneae)
 rad: solifúgy (Solifugae)
 rad: šťúriky (Pseudoscorpion(o)idea)
 rad: kosce (Opilion(o)idea)
 rad: roztoče (Acarina)

Iné projekty

Externé odkazy 
 

 
Klepietkavce